Jaana Aalto

Jaana Aalto (o.s. Matilainen, s. 1959 Vesanto) on hämeenlinnalainen kuvittaja. Aalto on tehnyt suuren osan kirjankuvituksistaan yhteistyössä kirjailija Marjut Hjeltin kanssa. Aalto käyttää retussiruiskua ja guassimaalausta, ja kuvia yhdistävät utuisuus ja luontoaiheet Aallon lapsuudenmaisemista Vesannolta.Susanna Lähdekorpi: Utuisuuden mestari – Hämeenlinnalaisgraafikko Jaana Aalto tekee kaiken käsin. Hämeen Sanomat 1.3.2019.Jaana Aallon kotisivut, Viitattu 4.1.2013

Aalto opiskeli Kankaanpään taidekoulussa vuosina 1977–1978 ja Taideteollisessa korkeakoulun graafisella linjalla vuosina 1978–1983. Lisäksi hän oli 1976–1977 Limingan taidekoulussa.

Aalto on suunnitellut noin 2000 postikorttiaihetta ja vuonna 2016 ilmestyneen postimerkkiarkin Ajatusten siivin.Posti: Uudet postimerkit, viitattu 22.12.2015.  Lisäksi hän on tehnyt kirjakuvituksia ja kuvittanut Pikkukakkosen pala-animaatiot Eetu ja Reetu (1988), Sohvi ja Samettinalle (1990), Panu pingviini (1992), Tonttu (2000) ja Noitatyttö Nunneli (2002).

Nykyisin freelancerina toimiva Aalto oli töissä Paletti Oy:ssä vuosina 1984–1993. Aalto on myös osallistunut Natura-näyttelyyn Tverissä Venäjällä, Bratislavan kuvitusbiennaaliin Slovakiassa ja kuvitusbiennaalin kiertonäyttelyyn Japanissa.Taidelainaamo: Jaana Aallon CV, viitattu 26.3.2019.

Jaana Aalto on naimisissa valokuvaaja Terho Aallon kanssa ja heillä on kaksi lasta, arkeologi Ilari Aalto ja tekstiilimuotoilija Noora Aalto.Toni Rasinkangas: Hämeenlinnalainen Noora Aalto on taiteilija kolmannessa polvessa – Taitoihin tarvitaan muutakin kuin verenperintöä. Hämeen Sanomat 27.11.2021. Aallon isä oli sotaveteraani Veikko Matilainen.

Palkinnot ja huomionosoitukset
Hämeenlinna-seura ja Wanaja-seura valitsivat Jaana Aallon vuonna 1995 vuoden hämeenlinnalaiseksi.Hämewiki: Vuoden hämeenlinnalainen, viitattu 26.3.2019. Aallon kuvittama Keijukaiset-kirja (SKS 1995) oli vuonna 2011 ehdolla Kirjapöllö-palkinnon saajaksi.Turun Sanomat: Parvelan Hilma ja Pingviini tavoittelee Kirjapöllöä, viitattu 26.3.2019.
Aallon postikorttien keräilijät ovat perustaneet Jaana Aallon Postikorttien Ystävät ry:n.Suomen postikorttiyhdistys: Jaana Aallon Postikorttien Ystävät, viitattu 22.12.2015.

Kuvitukset














Lähteet

Aiheesta muualla
Jaana Aallon kotisivut
Jaana Aalto -artikkeli HämeWikissä

Luokka:Suomalaiset kuvittajat
Luokka:Vuonna 1959 syntyneet
Luokka:Elävät henkilöt